CELEX: 62012TN0397
Language: fi
Date: 2012-09-06 00:00:00
Title: Asia T-397/12: Kanne 6.9.2012 — Diputación Foral de Bizkaia v. komissio

20.10.2012   
            
            
               FI
            
            
               Euroopan unionin virallinen lehti
            
            
               C 319/15
            
         Kanne 6.9.2012 — Diputación Foral de Bizkaia v. komissio
   (Asia T-397/12)
   2012/C 319/29
   Oikeudenkäyntikieli: espanja
   
      Asianosaiset
   
   
      Kantaja: Diputación Foral de Bizkaia (Espanja) (edustaja: asianajaja I. Sáenz-Cortabarría Fernández)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen 2 artiklan siltä osin kuin siinä katsotaan sääntöjenvastaisiksi tuet, jotka vahvistetaan 15.4.2009 ilmoitetuissa sopimuksissa, tai toissijaisesti siltä osin kuin siinä katsotaan sääntöjenvastaiseksi tuki, joka vahvistetaan ilmoitetussa maa-alueita koskevassa sopimuksessa
            
         
               —
            
            
               kumoamaan riidanalaisen päätöksen 5 ja 6 artiklan siltä osin kuin komissio perusti SEUT 108 artiklan 2 kohdassa määrätyn yhdenmukaisuutta perussopimuksen kanssa koskevan tutkimuksensa olettamaan siitä, että kyseessä ovat sääntöjenvastaiset tuet
            
         
               —
            
            
               velvoittamaan joka tapauksessa komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Riidanalaisessa päätöksessä (1) luokitellaan sääntöjenvastaisiksi tuiksi, jotka ovat joko yhteismarkkinoille soveltuvia tai soveltumattomia, kaksi sopimusta, jotka koskevat maa-alueita ja asuntoja ja jotka tehtiin 15.12.2006 yhtäältä Bizkailur S.A. -nimisen yhtiön (julkinen yhtiö, jonka Diputación omistaa kokonaan) ja toisaalta yhtiöiden nimeltään Habidite Technologies Pais Vasco S.A., Grupo Empresarial Afer S.L. ja Grupo Habidite välillä Habidite-tehtaan perustamiseksi Alonsóteguihin.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu oikeudelliseen virheeseen, koska riidanalaisessa päätöksessä luokiteltiin sääntöjenvastaisiksi tuet, jotka vahvistettiin vuoden 2006 sopimuksissa, ja todettiin, että kyseisenä ajankohtana oli olemassa oikeudellisesti sitova ja ehdoton sopimus tukien maksamisesta Habiditelle. Kantajan mukaan komissio ei ottanut huomioon oikeudellisia seurauksia, jotka aiheutuvat sopimusten tulkinnasta niitä säätelevän kansallisen oikeuden (erityisesti Código Civilin 1258 §) mukaisesti.
            
         
               2)
            
            
               Toinen kanneperuste, joka on ensimmäiseen nähden toissijainen ja joka perustuu riidanalaisessa päätöksessä tehtyyn oikeudelliseen virheeseen, kun siinä todettiin sääntöjenvastaiseksi tuki, joka sisältyi maa-alueita koskevaan sopimukseen, koska siinä ei oteta huomioon sitä, että kyseisessä sopimuksessa todetaan nimenomaisesti, että sen täytäntöönpano edellyttää lainsäädännön noudattamista (”kun tämä on lain mukaan mahdollista”), minkä vuoksi sen asiattomalla tulkinnalla ja soveltamisella rikotaan SEUT 108 artiklan 3 kohtaa sekä Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 (2) 1 artiklan f alakohtaa.
            
         
               3)
            
            
               Kolmas kanneperuste, joka perustuu asetuksen N:o 659/1999 6 artiklan 1 kohdan rikkomiseen ja hyvän hallinnon yleisen periaatteen loukkaamiseen ja erityisesti Diputaciónin SEUT 108 artiklan 2 kohdassa määrättynä sellaisena, jota asia koskee, menettelyllisten oikeuksien ja takeiden noudattamatta jättämiseen, koska Diputaciónin riittävä osallistuminen komission aloittamaan hallinnolliseen menettelyyn tehtiin aiheettomasti mahdottomaksi, vaikeaksi tai sitä rajoitettiin ja koska sitä estettiin ilmaisemasta hyödyllisesti ja tehokkaasti näkemystään siitä, olivatko kyseessä joka tapauksessa sääntöjenmukaiset tuet.
            
         
               4)
            
            
               Neljäs kanneperuste, joka perustuu perustelujen puuttumiseen tai niiden puutteellisuuteen, koska komissio toteutti SEUT 108 artiklan 2 kohdassa määrätyn soveltuvuustutkimuksen lähtien olettamasta, jonka mukaan kyseessä olivat sääntöjenvastaiset tuet eivätkä ilmoitetut tuet.
            
         
      (1)  Valtiontuesta SA.28356 (C 37/2009) (ex N 226/2009), Habidite Alonsotegui, 27.6.2012 annettu Euroopan komission päätös (COM(2012) 4194 lopullinen).
   
      (2)  EYVL L 83, s. 1